paragraph_text: Rodila se kao sedmo najmlađe dijete u obitelji. Bila je omiljena i komunikativna. Lucia dos Santos i njezini rođaci Francisco i Jacinta Marto, tvrdili su, da su doživjeli ukazanja Blažene Djevice Marije nedaleko od mjesta Fatima, koja je Katolička Crkva službeno priznala.<ref>https://www.nacional.hr/cudo-sunca-dogodilo-se-prilikom-zadnjeg-ukazanja-u-fatimi/?msclkid=b5600b9fb0f011ecad8cb8f771b724ce Preuzeto 31. ožujka 2022. Lucia je tada imala 10 godina. Rekla je, da je razgovarala s Gospom, tijekom više ukazanja počevši od 13. svibnja 1917. Kod drugog ukazanja Lucija je zamolila Gospu, da je uzme na nebo zajedno s njezinim rođacima, Franciscom i Jacintom. Gospa je prema njenim riječima odgovorila: „Da, Jacintu i Francisca uskoro ću uzeti, ali ti ćeš ovdje ostati još neko vrijeme. Isus se želi tobom poslužiti, da me ljudi upoznaju i uzljube, želi da u svijetu ustanoviš pobožnost prema mom Prečistom Srcu.” Tako je i bilo. Lucia je otputovala iz rodnog mjesta Aljustrela, 17. lipnja 1921. te je primljena kao interna učenica Kolegija sestara sv. Doroteje u Vilaru.